Szent Márk Köztársasága (olaszul: Repubblica di San Marco), egy 17 hónapig fennállt forradalmi állam volt a mai Olaszországban, a Velencei-lagúnákon. Az 51 évvel korábban megszüntetett Velencei Köztársaság mintájára jött létre. A függetlenség kikiáltása után Velence nem hivatalosan, de csatlakozott a Szárd-Piemonti Királysághoz, az olasz egység érdekében, valamint a Habsburg Birodalom és Franciaország hegemóniájának megszüntetésében. Az 1848-49-es itáliai forradalmak azonban vereséggel végződtek. 1849. augusztus 28-án az osztrák császári seregek hosszú ostrom után elfoglalták Velencét.